safouaneb/arywiki huggingface dataset:
ماريا أوزاوا

ماريا اوزاوا (ب الجاپونية 小澤マリア) (تولدات 8 يناير 1986) ؤلا كيما تعرفات ب بسمية ميابي (ب نّڭليزية Miyabi) هي نجمة پورنو جاپونية مشهوررة، تيعطو عليها معبودة د لڤيديوات د لپورنو (Adult video idol) ف بلادها الجاپون. كاريير و نشاة. كبرات اوزاوا ف اقليم هوكايدو الجاپوني. لام جاپونية وباها من اصل كانادي فرانساوي. قرات فمدرسة دولية، و نضمات لاكاديمية مسيحية فالجاپون وتتقول بلي نّڭليزية تاعتها كانت ديما حسن من تاع صحابها. ف 2002، و فاش كانت باقية طالبة، بانت فاشهار فتلفزة تاع شكلاط المدة ديالو 30 ثانية.
لونا ريڤال

لونا ريڤال هي مومتيلة پورنوڭرافية فرانساوية تولدات نهار 24 يناير 1997 ف مدينة ديجون ف فرانسا.
سبعتون

عبد العليم بن رابح، سميتو لمسراحية المسرحي "سبعتون"، تزاد 22 دجنبر 1987 ف الدار البيضا، هو مغني راپ مغريبي بدا مسيرتو موسيقية ف 2005. خرج البومو اللول "رخية". لكن لالبوم ملقاش نجاح كبير. هاد لبلان ممنعوش من التقدم و تكمال مسيرتو لفنية.
باب أڭناو

باب اڭناو (ب لامازيغية ⵜⴰⵡⵓⵔⵜ ⴰⴳⵏⴰⵡ، "تاوورت اڭناو") هوّا واحد من بين 19 باب ديال سّوار د مراكش لي جا ف لجنوب ديال لمدينة لقديمة، و كان لمدخل رّئيسي ل لقصبة (لقصر لملكي)، لي بناوها لموحدين ف عهد يعقوب لمنصور. لبني ديالو يقدر يكون بدا من عهد سّلطان لموحدي عبد لمومن لكومي. لباب ماجاش بعيد على معالم خرين د لمدينة لقديمة، بحال جامع لقصبة، قبور السعديين، و قصر لبديع. ف لقديم هاد لباب كان معروف تا ب سميات خرين، بحال "باب لقصر" و "باب لكحُل". اصل سّمية. كلمة "اڭناو" جات من لامازيغية، ولاكين لمعنى ديالها ختالفو عليه تّوارخيا. واحد تّاويل كيڭول بلي كاتعني "بكم" (لي ماكيهضرش)، و تاويل اخور كيربطها ب كلمة "ڭناوا" يعني "لعزيين" ؤلا "ناس د جنوب صّحرا".
رشيد لبصير

رشيد لبصير، تولد ف 4 اكتوبر 1968 ف الدار لبيضا، هو جراي مغريبي معتازل ديال لمسافات لمتوسطا. لبصير معروف ف لمغريب حيت ربح لميدالية لفضية ف السباق د 1500 ميطرو ف لالعاب لاولمپية د برشلونة ف 1992. تا واحد ما كان معول باش لبصير يجي مع اللوالا ف لالعاب لاولمپية، و لكن السباق د لفينال كان تقيل و هو كانت عندو سرعة نهائية مزيانة، و داكشي باش قدر يجي التاني.
ليونانية لقديمة

ليونانية لقديمة ؤلا ليونانية لبالية هوّا مصطلح كيشمل جميع شكال ليونانية لي كانو مهضورين و مكتوبين ف ليونان لقديمة ؤ مناطق خرين مابين جوايه 1500 قبل لميلاد تال جوايه 300 قبل لميلاد. هادشي كيشمل ليونانية لميكينية (1500 تال 1200 ق. م)، ليونانية لبالية د لعصر ليوناني لمضلم (1200 تال 800 ق. م)، د ليونان لعتيقة (800 تال 500 ق. م)، و د لفترة ليونانية لكلاسيكية (500 تال 300 ق. م). ليونانية لبالية هيّا لّوغة د لاداب ليوناني لقديم، بحال لاعمال د هومير، و د لفلسفة ليونانية لقديمة لي كتبوها فلاسفة مشهورين بحال افلاطون و ارسطو. بزاف د لكلمات د ليونانية لبالية دازو ل لوغات ؤروپية و تا ل لامازيغية و ل لعربية و لّهجات ديالها. كلمة "كيضار" ف دّاريجة متلاً اصلها من ليونانية لبالية، "ڭايضاروص"، لي كاتعني "حمار".
صيونص

صّيونص هوّا دمير منهاجي لي كيبني ؤ كينضّم لمعرفة على لكون ؤ لموجودات لي فيه، بشكل لي قابل ل تّجريب ؤ تّوقع. صّيونص تقدر تكون قديمة ب لقدومية د لبشرية، ؤ كاينين ادلة اركيولوجية عمرها عشرات الاف د لعوام بلي بنادم كان كيستعمل لمنهج د صّيونص. دّلائل لمكتوبة كانلقاوها من لفترة د لحضارة لمصرية لقديمة و حضارة بلاد الرافدين مابين 3000 و 1200 قبل لميلاد. لخدمة د هاد لحضارات على لفلك، لماط، و طّب ستافدو منها ليونانيين لقدام و لحضارات لخرة د لفترة لقديمة، ؤ شملات محاولات ل تفسير لاحدات لي كيطراو ف لعالم طّبيعي ب ليعتيماد على اسباب طبيعية، بلاصت تفسيرات موراوية. بعدما طاحت لامبراطورية الرومانية لغربية، لخدمة د لفلاسفة و لعولاما د ليونان لقديمة تّنسات ف ؤروپا، ولاكين بقات و بزاف منها تطرجم ل لعربية ؤ تطورات ف لبلدان د لبحر الشامي لي دخلات ل لاسلام. لبيزنطيين تا هوما حافضو على بزاف د لوتايق ليونانية لقديمة، تا جابوها ل ؤروپا لغربية بعدما سيطرو لعتمانيين على لقسطنطينية لي ولّات اسطنبول. صّيونص ديال دابا كاتقسّم ف لعادة ل تلاتة د لفروع لاساسية: صيونص طبيعية بحال لفيزيك، شّيمي، و لبيولوجيا لي كاتدرس لكون، صيونص جتيماعية بحال ليكونومي، لپسيكولوجيا، و الصوسيولوجيا لي كيدرسو لافراد و لمجتمعات د بنادم، و صيونص شكلية بحال لماط، اللوجيك، و لانفورماتيك النضرية لي كيدرسو سّيستيمات شّكلية لي كاتكون متجرّدة و ماعندهاش علاقة موباشيرة معا لعالم لواقعي. لبحث د صيونص. يمكنلنا نوصفو لبحث د صيونص بلي يا بحث اساسي يا بحث تطبيقي. لبحث الاساسي هو لي كيتم لبحث على لمعرفة، ولبحث تطبيقي هو لي كيتم فيه لبحث على حلول لمشاكل لعملية بتخدام هاذ لمعرفة.
براهيم بوطيب

براهيم بوطيب، تولد ف 15 غشت 1967 ف لخميسات، هو جراي مغريبي معتازل ديال لمسافات الطويلة. بوطيب معروف ف لمغريب حيت ربح لميدالية الدهبية ف السباق د 10000 ميطرو ف لالعاب لاولمپية د سيول ف 1988. هو اصغر واحد تيهضر لعربية ربح ميدالية دهبية ف التاريخ د لالعاب لاولمپية (كان ف عمرو 21 عام). بوطيب كان تيجري كتر ف 5000 ميطرو، ربح فيها لالعاب لمتوسطية ف اتينا 1991، جا فيها هو التاني ف لبطولة د لعالم ف طوكيو 1991، و جا الرابع ف لالعاب لاولمپية 1992 د برشلونة.
كروازما عند النيڤو

كروازما عند النيڤو ؤلا كروازما مع السكة (ب النڭليزية: Level Crossing؛ ب لفرانساوية: Passage à Niveau) هي واحد التاقاطوع ؤلا كروازما فين السكة د التران كاتقاطع مع الطريق ف نفس النيڤو. هادشي بعكس لحالات لي السكة كا تكون دايزة من تحت ؤلا من فوق الكروازمو على طريق تينيل ؤلا قنطرة مهزوزة.
بيطون

بيطون (النݣليزية: Concrete؛ لفرانساوية: Béton؛ لعربية: خرسانة) هي مادة قوية كيتستعملوها بزاف فالبني. هاد المادة كاتجمع بين ثلاث د مكونات اساسية لي كتخلط ب الما: نواع البيطون. البيطون العادي: هاد النوع اكتر واحد كيتخدّم. كيتكون من السيمة، الرملة، الكاياس والما بنسب عادية. كيتستعمل ف الساسات، الطروطوارات و لحيوطا. هو بسيط والثمن ديالو ناقص. البيطون المسلح: هاد البيطون اللي كيكون فيه لحديد (سلوكا د لحديد ولّا قضبان). الحديد كيعطي قوة اضافية للبيطون و كيحسن من المتانة ديالو، خصوصاً فالاماكن اللي كيتعرضو فيها لاثقال كبيرة ولّا تموجات. و هاد النوع هو الي كيتستعمل بزاف ف لبني، كيبنيو بيه البوطوات، الضالات و البوطريلات. السوميلات… . البيطون العازل للحرارة: هاد النوع مخصص لتحسين العزل الحراري. كيتكون من مواد خاصة كتساعد على تقليل انتقال الحرارة، وكيتستعمل ف لحيوطا و السقوفا لتحسين العزل ف المباني.
مرطوب

لمرطوب ؤلا لبغلي (النݣليزية: Mortar؛ لفرانساوية: Mortier؛ لعربية: ملاط) هو عبارة على عجينة مصاوبة من السيمة، الرملة ؤ لما كا يستعملوها لبنايا باش يلصقو الطوب، لياجور ؤلا لحجر مع بعضياتهم باش يطلعو لحيط. لمرطوب مختالف على لبيطون لي كا يطلعو بيه الضالة ؤ لبودرات.
سكة

السكة هي الطريق المصاوبة من لحديد للي كا يتمشى من فوقها الطران ؤ لمركبات لي بحال الطران بحال الطرام.
پ.ن.ل

پ. ن. ل (ختصار ديال Peace N’ Lovés پيس ن لوڤي، السلام و لفلوس) هي فرقة د موسيقا رّاپ فرانساوية مستاقلة. كتكون من جوج دراري خوت، اديمو Ademo و نوس N. O. S (سمياتهوم لحقيقية طارق و نبيل)، كبرو ف مدينة تارتري ف كوربيل-ايسون. كاتميز فرقة بغياب كامل للمقابلات معا صّحافة، و تا بمقاطع سينمائية ابداعية ف فرنسا صوروها ف ڭاع عالم (الجاپون، لميريكان، الطاليان، ايسلندا، جنوب افريقيا، ناميبيا و زيد و زيد). من لبدية د عام 2015. ف عام 2016، حتل پ. ن. ل لمركز تّامن ب اكتر البومات تباعو ف فرانسا.
ماد

ماد، اللي سميتو د بصح مهدي الرباطي، تزاد ف 1 شتنبر 1995 ف اسفي، هو مغني راپ مغريبي. ماد تزاد ف لمدينة لقديمة د دار البيضا. و هو خو شوبي لي كان شحال هادي عضو فرقة راپ شايفين.
درة

درة (ب ) هيّا اصغر فرتيتة ديال لمادة لعادية لي كاتكوّن عنصر كيماوي. اي مادة على شكل قاسح، سايل ؤلا ڭاز ؤلا تا پلازما كاتكوّن من درات محايدة (ماعندهاش تعميرة تريسينتية) ؤلا مايّنة (فقدات ؤلا كتاسبات اليكطرون ؤ ولّات عندها تعميرة موجبة ؤلا سالبة). لقد ديال درة كيكون صغيكرون، ف جوايه 100 پيكوميطر. صّغُر ديال دّرات كيخليهوم ماخاضعينش ل لقوانين د لميكانيك لكلاسيكية، بسباب لمفاعيل لكوانطية لي كاتكون مسيطرة على داك لمستوى د لقد. دّرة كاتّعتابر فرتيتة مركبة، حيت هيّا براسها مكوّنة من فرتيتات صغر هوما ليليكطرونات، لپروطونات، و نّيوطرونات. التاريخ والتطور. الدراسة ديال الذرات بداو فالعصور القديمة، ولكن الفهم العلمي لعصري بدا مع العلماء بحال ديموقريطوس فاليونان القديمة، اللي اقترح الفكرة ديال الذرات كاصغر وحدة ماقابلاش للتقسيم. تطورت الافكار مع مرور الوقت حتى وصلو لنموذج بور ونموذج الميكانيك الكمية لعصري اللي تيشرحو كيفية تحرك الالكترونات حول النواة. النموذج الذري لعصري. النموذج الذري لعصري تيعتبر الدرة كفئة مكونة من نواة كثيفة اللي فيها الپروطونات والنيوترونات، و كتحيط بيها سحابة ديال الالكترونات. الميكانيكا الكمية كتوفر فهم دقيق لكيفية تحرك الالكترونات ومستوايات الطاقة ديالها. الخصائص الفيزيائية والكيميائية. الخصائص الفيزيائية والكيميائية ديال اي عنصر كيماوي كيحددها عدد الپروتونات فالنواة، اللي هو العدد الذري، والليكيب ديال الالكترونات اللي كايحددو التفاعلات الكيميائية. الاستخدامات والتطبيقات. الدراسة ديال الذرات عندها تطبيقات واسعة فمجالات متعددة بحال الطب (تصوير بالرنين المغناطيسي والعلاج الاشعاعي)، الصناعة (اشباه الموصلات)، والبحث العلمي (الفيزيا و الكيميا).
براهيم لحلافي

براهيم لحلافي، تولد ف 15 ابريل 1968 ف فاس، هو جراي مغريبي معتازل ديال لمسافات الطويلة. لحلافي معروف ف لمغريب حيت ربح لميدالية لبرونزية ف السباق د 5000 ميطرو ف لالعاب لاولمپية د سيدني ف 2000. شارك بزاف د لمرات ف لبطولة د لعالم د الجرا (ف 5000 ميطرو) ولكن ما عمرو ما ربح فيها ميدالية (لخامس ف 1995 و الرابع ف 1999). ف 2002، خدا لحلافي لجنسية د فرانسا و بدا تيشارك بيها، و لكن ف 2007 عاود رجع تيجري مع لمغريب.
الرومانسية د بن حمر

الرومانسية د بن حمر (ب الصبليونية: Romance de Abenámar) هي واحد لقصيدة د لقرون لوسطانية من نوع الرومانثيرو مكتوبة على شكل حوار بين لموري "بن حمر" (ب الصبليونية: "Abenámar") ؤ لماليك لقشتالي لكاطوليكي خوان التاني. لقصيدة هي شيعر قصير مكتوب ب ستيل الرومانثيرو ؤلا شيعر لحدود. (ب الصبليونية: "Romance fronterizo") باللوغة القشتالية ب ريتم لاصونونص. لاحدات التاريخية لي كادوي عليها لقصيدة جرات ف 1431م، ولكن لمؤليف د لقصيدة ؤ التاريخ د لكتابة ديالها ما معروفينش. لكونطيكس التاريخي. الرومانسية د بن حمر جرات ف واحد الفترة د لبلبالة ؤ عدم ليستيقرار ف تاريخ لحكم د بني حمر لموريين. بينما لمولوك لكاطوليك د قشتالة كانو باغين تكون عندهم سيطرة كبر على مملكة بني حمر ف غرناطة ؤ ياخدو من عندهم جزية كبر. ابينامار Abenámar غا يكون يا هو لماليك ابو لحجاج يوسف الرابع لمولقّاب ب بن لمول ؤلا شي واحد من لحاشية نتاعو. لقصيدة عبارة على خود-ؤ-ارا بين بن حمر ؤ لماليك لقشتالي خوان التاني لي كان كايتمنى يهرف على غرناطة. لقصيدة ؤ طرجمة ديالها. لقصيدة كاتبدى ب خوان كايمدح لخصال الشريفة د لموري بن حمر. واخّا داكشي مكتوب من طرف قشتاليين، ولاكينها كاتمدحو بطريقة ايجابية ؤ كا تتعاطف مع لمقاتلة لي دارتها لمملاكة لمورية باش تبقى مستاقلّة. منين بدا خوان كا يطل على غرناطة من بعيد، سوّل بن حمر على لقصورا ؤ لقلاع لعاليين لي كا يشوف وسط غرناطة. بن حمر بدا كا يوصف لمعالم لخلابة تاع لمعمار لموري لي ف لعاصيمة لمورية ؤ بدا كا يسمي قصر لحمرا، الجامع، لقصر د بني حمر ف اليخاريس، جنة لعريف، ؤ لبروج لحمرين. من مور ما شاف غرناطة ؤ نباهر بيها ؤ سمع على شحال مرفحة، خوان غادي يطلب يد غرناطة ل الزواج ؤ يعطيها قرطبة ؤ شبيليا كا صداق. ولكن غرناطة غادا تتنفخ عليه ؤ ترفض ب فتخار.
قلدة هيپررهيفة

لقلدة لهيپر-رهيفة (ب ) ف لفيزيك دّرية هيّا قلدة ديال لمستويات طّاقية د دّرة، لي كاتبان فاش شي مستوى ؤلا مستويات طاقية كينحارفو على لعبار لمتوقّع ب عتيبار نّمرة ديالهوم. ف لقلدة لهيپر-رهيفة يقدر يكون مستوى طاقي واحد كيمتّل عبارات مختالفين ديال طّاقة، ؤلا لعكس، يكونو جوج مستويات طاقية منحارفة عندهوم نفس لعبار ديال طّاقة. لقلدة لهيپر-رهيفة كاتختالف على لقلدة رّهيفة لي كايسببها تّفاعل مابين سّپين ؤ ضّوران د ليليكطرون لي كيتسمّا لكوپلاج د سّپين و لوربيط (). لقلدة لهيپر-رهيفة كيكون سبابها بلي نّوية د دّرة تاهيا براسها عندها سپين لي كيتفاعل تا هوّا معا سّپين د ليليكطرون. هادشي كيخلي بعض لمستوى طّاقية لي كيتّفتارض باش يكون كلا واحد منها عندو عبار طاقي واحد، باش تّقسم ل مستويات طاقية "رهيفة بزاف" لي عندها طاقات مختالفة شوية.
عبار

لعبار (ب ) ف صّيونص هوّا تمقدير (تحديد لمقدار) ديال شي خاصية د شي ستون ؤلا حادات، باش يعطي واحد لعاداد لي كيسمح ب لمقارنة معا نفس لخاصية د ستونات ؤلا احدات خرين. ب عيبارة خرة، لعبار هوّا پروصي لي كيحدد لقيمة د شي مقدار فيزيكي ف اطار شي معيار ؤلا مرجع معروف ؤ من نفس نّوع. لعبار هوّا سّاس ديال صّيونص، طّيكنولوجيا، لبيع و شّرا، ؤ غيرهوم من لانشطة د بنادم. تاريخياً، كانو بزاف د سّيستيمات د لعبار لي تخدّمو ف مجالات مختالفين، ؤ لي كيتكوّنو من عبرات ؤلا وحدات د لعبار محددين. اكتر سيستيم مخدّم ف لعالم دابا هوّا سّيستيم لعالمي د لعبرات، لي فيه 7 د لعبرات اساسيين هوما لامپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوڭرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان). لعبار ف لعادة كيتدار ب جهاز د لعبار لي كيكون مصاوب ؤ مكاليبري ل هاد لغاراض.
حلا ترك

حلا ترك (مزيودة ف 15 ماي 2002) هي مغنية و مومتيلة بحرينية. تشهرات ف سن صغيرة ملي شاركات ف برنامج مواهب ارابز ڭوت تالنت و هي ف عمرها تمن سنين.
سولكينڭ

عبد الرؤوف درّاجي (مزيود ف 10 دجنبر 1989) هو راپور و‌ مغني و‌ شطّاح جزايري معروف بسولكينڭ و تّعرف كـ MC Sool حتال 2013 قبلما يبدل سميتو لفنية بروك من بعد لهجرة ديالو ل فرانسا، معروف باغاني د ريڭي و‌ راپ و‌ لهيپ هوپ.
لارتيست (مغني)

لارتيست سمية حقيقية يوسف اقديم (من مواليد 4 يوليوز 1985) ف ايمينتانوت غرب مدينة مراكش هو مغني راب و كاتب اغاني و ملحن و منتج موسيقي مغريبي و فرانساوي، كينشط ف فرانسا. اعماله. لارتيست. خدمة اخرى اغاني فرية. اغاني مخططة خرى
سيستيم عالمي د لعبرات

سّيستيم لعالمي د لعبرات (ب، ؤلا ب ختيصار SI) هوّا شّكل لعصري ديال سّيستيم لميتري، و اكتر سيستيم د لعبار مخدّم ف لعالم. هاد سّيستيم د لعبار هوّا لوحيد لي مستعمل بشكل رسمي ف لعالم كامل تقريباً، ؤ اسساتو لكونفيرونص لعامة د لوزان و لعبارات. ف اغلبية د لبلدان، كيتخدّم ف صّيونص، ف طّينكولوجيا، ف صّناعة و ف لبيع و شّرا. سّيستيم لعالمي د لعبرات فيه 7 د لعبرات اساسيين هوما لامپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوݣرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان).
خالد بولامي

خالد بولامي، تولد ف 7 غشت 1969 ف اسفي، هو كورور مغريبي معتازل ديال لمسافات الطويلة. بولامي معروف ف لمغريب حيت ربح لميدالية لبرونزية ف السباق د 5000 ميطرو ف لالعاب لاولمپية د اطلانطا ف 1996. شارك بزاف د لمرات ف لبطولة د لعالم د الجرا (ف 5000 ميطرو) وجاب فيها جوج ميداليات فضية (اللولا ف ݣوتنبورݣ ف 1995 و التانية ف اتينا ف 1997). ملّي عتازل الجرا، خدم خالد بولامي ف لبحرين، و هو تما مدير ديال لمدربين د العاب لقوى. خالد هو خو براهيم بولامي، اللي تا هو كورور مغريبي معروف، و كان عندو الرقم لقياسي لعالمي ف 3000 ميطرو حواجز.
ساعة (دوزان)

سّاعة هوّا مصطلح كيتّخدم على اي جهاز باش كيتّعبر ؤلا كيتحدد زّمان. سّاعة من اقدم لختيراعات ديال بنادم، لي كان محتاج باش يعبر لوقت ف مدة قل من نهار، ؤ ل الاف لعوام تخدّمو ساعات ب ميكانيزمات مختالفين. قبل من سّاعة لي كانعرفو دابا، كانو انضيما قدام د لعبار د لوقت لي خدّمو ضواهر طبيعية بحال شّمش، لجابدية، و حركات لاجسام ف طّبيعة بشكل عام. متلاً سّاعة د شّمش كاتبين لوقت على حساب لموضع ديال ضّل لي كيطيح على واحد سّطح. ف لعصر ديال دابا، سّاعة كاتكون ف لعادة جهاز الكيطروني ؤلا ميكانيكي.
بيوتقليد

لبيوتقليد ؤلا بيوتعياب (النڭليزية: Biomimetics ؤلا Biomimicry) (لفرانساوية: Biomimétisme) هي التعياب ؤلا التقليد ؤلا لموحاكات د موضيلات ؤلا سيسطيمات ؤلا عناصر موجودين ف الطبيعة ب غاراض لحل ديال مشاكيل معقدة لي كاتواجه بنادم. كلمة "بيوتعياب" ؤلا "بيوتقليد" هي نيولوجيزم مركبة من جوج كلمات: بيو لي جاية من ليونانية Bio ؤ لي كا تعني حي ؤلا حياة ؤ كلمة تعياب ؤلا تقليد ب الداريجة لي كا تعني تعيْب ؤلا تقلد ؤلا تكوپي شي حاجة. لكائنات لحية طورو هياكل ؤ مادّات لي ماضابطيين بزاف ف لمدة ديال زمانات جيولوجية قدهم قداش على طريق لانتيخاب الطبيعي. لبيوتعياب خرّج لينا طيكنولوجيّات جداد مانسپيرين من حلول بيولوجيّة فالمستوى د الماكرو ؤ لقياس ديال النانو. من نهار لينسان عقل على راسو ؤ هو كا يقلب على حلول للماشاكيل ديالو ف الطابيعة. الطابيعة صولڤات عرام د لماشاكيل لهنداسية بحال كيفاش تداوي راسك براسك، كيفاش توازن بين التاعايوش ؤ لمقاومة فاش كا تكون معرّي للمحيط لبراني، لهيدروفوبيا، التركيب الداتي، كيفاش تستافد من الطاقة الشمسية. التاريخ. واحد من اقدم لامثلة د لبيوتعياب هو الديراسة د الطيور باش بنادم يتعلم يطير. واخا المحاولة ديالو فشلات كانت على بونت تقتلو، عباس بن فرناس (809م - 887م) دار اول محاول نص ناجحة د الطيران ف تاريخ البشرية فين صاوب الة د الطيران كا تعيب الجناح ديال الطيور فصلها على المقاس ؤ الوزن ديالو ؤ غطا راسو بالريش من موراها جمع الناس ؤ طلع من فوق قصر الرصافة للي جا من فوق واحد الربوة عالية ف قرطبة ؤ لاح راس ؤ قد يطير لواحد المسافة طويلة ولكن الهبوط ديالو كان عنيف حيت نسا الديل للالة الشراعية ديالو د الطيران. ليوناردو داڤينشي (1452–1519) تا هو كان مراقيب شغوف للطبيعة ؤ للاناطومي د الطيور ؤ الطيران ؤ حاول يصمم نماديج ؤ شي وساخ لالة د الطيران واخّا ما خرّج والو من داكشي للواقيع. اول محاولة ناجحة للطيران ل بنادم د لاخوان رايت لي كانت ف 1903م تا هي كانت مانسپيريا من لمراقبة د الطيران د لحمام.
لانا روودز

لانا روودز ممثلة پورنوڭرافية ميريكانية تولدات نهار 6 شتنبر 1996 ف مدينة شيكاڭو ف ولاية ايلينوي الميريكانية. سميتها الحقيقية امارا مييبل (Amara Mable). حياتها. عائلتها من اصل تشيكوسلوفاكي. بدات الخدمة سرباية فمطعم. دخلات لصناعة الافلام الاباحية فعام 2016، وهي ف عمرها عشرين. فعام 2018 عتازلات ملي سجلات كثر من 250 فيلم وهي ممثلة. و ف يناير 2020 علنات بلي رجعات رجعة قصيرة باش تصور 12 فيلم جديد.
منطقة زمانية

لمنطقة زّمانية (ب ) هيّا واحد لمجال جغرافي لي كايتبّع نضام زماني معياري لي كيتطبّق على لمستوى لقانوني، تّيجاري و جّتيماعي. لمناطق زّمانية ف لعادة كاتمشي معا لحدود د لبلدان و ديال لاقاليم و لجيهات ديالها، بلاصت ماتّبع خطوط طّول. ب واحد التعبير ابسط، الساعة كاتكون بحال بحال يلا كنّا ف نفس لمنطقة الزمانية، و كاتكون ف لعادة مختالفة (متلاً زايدة ؤلا ناقصة ب ساعة ؤلا كتر) يلا بدّلنا لمنطقة الزمانية. متلاً فاش كاتكون 7 د الصباح ف لمغريب، تقدر تكون 10 د الصباح ف السعودية. لمناطق زّمانية كيتحددو من واحد لمرجع لي كيتسمّا تّوقيت لعالمي لمنسق UTC.
صلاح حيسو

صلاح حيسّو (بلامازيغية: ⵙⴰⵍⴰⵃ ⵃⵉⵙⵙⵓ)، تولد ف 16 يناير 1972 ف ايت تاغيا، ف النواحي د قصبة تادلة، هو جراي مغريبي معتازل ديال لمسافات الطويلة. حيّسو معروف ف لمغريب حيت ربح بزاف د لميداليات مهمّة، منها لبرونزية ف السباق د 10000 ميطرو ف لالعاب لاولمپية د اطلانطا ف 1996، و جوج د لميداليات ف لبطولة د لعالم د الجرا (لفضية د ل 10000 ف اتينا ف 1997 و الدهبية د ل 5000 ف اشبيليا ف 1999). حيسّو كان عندو الروكور (الرقم لقياسي) لعالمي د ل 10000 ميترو ل مدة عام (26. 38. 08، من 23 غشت 1996 ل 4 غشت 1997)، و حطمّو من موراه هايلي جيربي سيلاسي.
زكروم

زكرون ؤلا زكروم ؤلا صاقطة هو واحد السيسطيم ميكانيكي ديال التطراق ؤلا السدّان للي كايخليك تقد تجمع ؤلا تفرق بين جوج حاجات بحال الدفة ديال لباب ؤ لكادر ديالو. الساقطة كا تتكْوْن من الطرف الرئيسي لي كايكون شاد ف لباب ؤ لي من وسطو واحد لبارة كا تزلق ب طريقة ؤفوقية ل ليمن ؤ ليسر ؤ كا تدخل وسط التقبة للي كاتكون شادة ف لكادر تاع الباب. اتيمولوجيا. كلمة زكرون ؤ ساقطة بجوح جايين من ازكرون ⴰⵣⴽⵔⵓⵏ azekrun ؤ صّاقطة ⵚⵚⴰⵇⵟⴰ ṣṣaqṭa.
نشاعلاه

نشاعلّاه (لعربية: ان شاء الله) هي واحد لعيبارة تقافية ؤ دينية محرفة من قولة "ان شاء الله" لي كتعني حرفيا ايلا بغا الله ولا ادا بغا الله، غير وكان هيا كتخدم بعض لمرات باش تعني بلي ديك لحاجة لي كنهضرو عليها مغاديش توقع، وزعما انها من حيت مغديش توقع، الوقوع ديالها كيبقا غير بلمشيئة دالله اي لحل الوحيد ديالها باش توقع هو المشيئة دالله.
بلار

بلّار ؤلا كريسطال (النݣليزية: Crystal) هو واحد لمادة قاسحة للي لمكونات ديالها (بحال الدرات، لموليكولات، ؤ لايونات) مستفين بطريقة منظمة بزاف على لمستاوى لميكروسكوپي، للي كا تخليهم كا يشكلو شبكة د براڤي للي كاتدلع فݣاع لتيجاهات.
سي كاي (مغني)

سي كاي سمية حقيقية تشوكوكا اكوياني (تزاد ف 16 يوليو 1995 في كادونا) هو مغني وكاتب اغاني ومنتج اغاني نيجيري تشهر باغنية احب نوانتيتي () لي حققت نجاح كبير باكثر من 100 مليون مشاهدة على يوتيوب.
فݣيع

لفݣيع (لفرانساوية: Champignon، النݣليزية: Mushroom) هو الطرف لملحم د لفطريات لي كايكون عندو قبة بوغية ؤ كا ينوض من فوق لارض. الشكل ديالو كايشبه ل شي مضل. ؤ بزاف د الصناف ديالو كايتكالو، بحال الصنف د لفݣيع لبيض Agaricus Bisporus.
عبد لحق عشيق

عبد لحق عشيق (تولد ف 11 مارس 1959 ف الدار لبيضا)، هو بوكسور مغريبي. عشيق معروف حيت ربح لميدالية لبرونزية ف لالعاب لاولمپية د سيول ف 1988، ف لعبار د قل من 54 كيلو. عشيق ربح جوج ميداليلات دهبية ف لالعاب لمتوسطية، ف 1983 ف الدار لبيضا، و ف 1987 ف اللادقية ف سوريا. هو خو محمد عشيق، اللي تا هو ربح ميدالية ف لبوكس ف لالعاب لاولمپية (ف 1992).
عبد لعاطي إيڭيدر

عبد لعاطي ايݣيدر (بلامازيغية:ⵄⴱⴷⵍⵄⴰⵟⵉ ⵉⵖⵉⴷⴻⵔ)، تولد ف 25 مارس 1987 ف الراشيدية، هو جراي مغريبي معتازل ديال لمسافات لمتوسطا. ايݣيدر معروف ف لمغريب حيت ربح لميدالية لبرونزية ف السباق د 1500 ميطرو ف لالعاب لاولمپية د لندن ف 2012، و هي لميدالية لوحيدة اللي جابها لمغريب ف ديك لالعاب. البيوغرافيا. المسيرة الرياضية. تزاد عبد العاطي اڭدير فـ الرشيدية وبرز للجمهور العريض بعدما ربح الذهبية فـ سباق فبطولة العالم للشباب 2004 اللي تدارو فـ غروسيتو، فـ ايطاليا. عامين من بعد، ومازال فئة الشباب، مقدرش يحافظ على اللقب ديالو فبطولة العالم اللي تدارو فـ بكين، ولكن جاب الميدالية الفضية بتوقيت 3 دقائق و40 ثانية و73 جزء من المائة. فـ2008، وصل للنهائي الاول ديالو فالالعاب الاولمبية فالالعاب ديال بكين وكمل فالمركز الخامس فهذيك النهاية. فـ2010، حصل على اول ميدالية ديالو ففئة السينيور فبطولة العالم داخل القاعة اللي تقامت فـ الدوحة، وخدّى فيها الميدالية الفضّية. فـ2009 و2011، شارك فالنهايات ديال بطولات العالم فـبرلين ودايغو، ولكن ما قدرش يربح شي ميداليات، حيث جا فـالمركز فالاولى و فالثانية. عبد العاطي اكيدر ربح اللقب الدولي الكبير الاول ديالو فبداية موسم 2012، بعدما فاز فالفينال ديال 1500 متر فبطولة العالم داخل القاعة فاسطنبول. دار توقيت ديال 3 دقايق و45 ثانية و21 جزء من الثانية، وقدر يتفوق فاخر سباق سريع على التركي الهام تانوي اوزبيلين والاثيوبي ميكونين جبريمدهين. فاولمبياد لندن 2012، قدر يدي الميدالية البرونزية فسباق 1500 متر فمدة 3 دقايق و35 ثانية و13 جزء من الثانية. المرتبة الاولى فاز بيها الجزائري توفيق مخلوفي، والمرتبة الثانية حصل عليها الامريكي ليونيل مانزانو. اكيدير جا فالمركز السادس فسباق ديال. فـ2014، اغيدير كيحقق الميدالية الثالثة ديالو على التوالي فبطولة العالم داخل القاعة فـ سوبوت، وهاد المرة ببرونزية (3 دقايق 38 ثانية 21). فـ2015، فالـبطولة العالم فـبـيـكـين، احتـافـظ بـالـمـيـدالـيـة الـبـرونـزية فـسباق 1، 500 مـيتر بـوقـت 3 دقـايـق و34 ثانية و67 جزء من الثانية. فـ مارس 2016، جـا رابـع فـالبـطولة العالم داخل القاعة فـبورتلاند. نهار 4 مارس 2018، فبطولة العالم داخل القاعة فبرمنغهام، قدر مرة اخرى يربح الميدالية ديال البرونز، فمدة ديال 3 دقايق و58 ثانية و43 جزء من المئة، من بعد الاثيوبي سامويل تيفيرا والبولوني مارسين ليفاندوفسكي. فـ 2015، فـ لقاء هيركوليس ديال موناكو، عبد العاطي اكيدير نزل لاول مرة فـ مسيرتو تحت 3 دقايق و30 ثانية فـ سباق 1، 500 متر، ودار وقت ديال 3 دقايق و28 ثانية و79 جزء من الثانية. فـ 27 غشت 2016، فـ باريز، حطم الرقم القياسي ديالو فـ سباق 3، 000 متر بوقت ديال 7 دقايق و30 ثانية و09 جزء من الثانية. لجوائز. ايݣيدر متّل لمغريب ف بزاف د لبطولات و جاب فيها بزاف د لميداليات للبلاد، كلها ف 1500 ميطرو. من لميداليات اللي ربح كاين:
بينات لفخاض

عند بنادم، منطقة د بينات لفخاض (النݣليزية: crotch) هي لمنطقة للي جات بينات لفخاد، مباشرة تحت من لحوض (لمنطقة د لجسيم فين كا يتلاقاو السيݣان ب الطورصو). هاد المنطقة غالبا ما كا تعتابر كا تشمل حتى لعانة ؤ لحجر.
جريمة بلا ضحية

جريمة بلا ضحية هي واحد فيعل مجرم من طاراف لقانون للي كايانپليكي غير لفاعل بوحدو ؤلا كا يوقع بين جوج راشيدين بالمراضية بيناتهم. حيت لفيعل كا يوقع ب لمراضية بين ݣاع لجيهات لمعنية، صعيب بزاف ندويو على واش كاين ضحية. الجرايم بلا ضحية يقدو يختالفو من دولة ل دولة ولكن ف لعموم كا يتعلقو ب فعايل مجرمة بحال لحوزة ديال مخدرات ممنوعين، التهريب، لستيعمال ديال مخدرات ممنوعين، الدعارة، الزنا ؤلا فعايل سيكسوالية بينات راشدين مراضيين ممنوعة، لئخلال ب لحيى العام، ؤ زيد ؤ زيد. ف السياسة، الناشطين السياسين ؤلا لموشرّيعين ممكن يخدمو مصطلح جريمة بلا ضحية ب معنى ان لقانون اللي كايدويو عليه خاصو يتحيّد. الجرايم اللي بلا ضحية، ف لمبدء د الضران د تجون ستيوارت ميل، "بلا ضحية" من لمنضور د لموقف اللي كايعتابر لفرد هو السيد لوحداني على راسو، ؤ كايخرج من الطرح ديال لمافاهيم لمتجردة د لموجتاماع ؤلا الدولة اللي ممكن تدخل كا جيهة ف لموضوع.
ميشيل ميركين

ميشيل ميركين (تولدات ف 25 يونيو 1975) هي عارضة ميريكانية و مذيعة ف التلفازة.
ڭريفون

لڭريفون ؤلا لڭريفين حيوان اسطوري عندو جسم تاع سبع، و راس وجناوح تاع عقاب، و خدمو لاوروپيين تصاورو و لقصص تاعو بزاف فتراث ديالهم و رمز للمؤسسات ودول ديالهم.
عوقاب

العُقاب ڭنس من طيور تيتبع رتبة الجوارح وفصيلة البازية، وفيه كثر من 61 نوع تيعيشو بزاف منهم فاوراسيا وافريقيا، و برا د هاد البلايص تيعيشو 2 نواع فميريكان و كندا هما لعقاب لقرع و لعقاب الدهبي، و تسعود نواع فالاوساط تميريكان و لجنوب ديالها و تلاتة نواع ف ؤسطراليا و كاينين نواع بزاف ف لفيليپين.
تسكويل

التسكويل (النݣليزية: Literacy) (لفرانساوية: Alphabétisation) (لعربية: التمدرس ؤلا محو لامية) هو التعلام ديال مهارات اساسية بحال لقراية ؤ لكتابة ؤ لحساب ب طريقة نظامية ف مؤسسات رسمية بحال لمدرسة ؤلا ب طرقان لانظامية بحال لجمعيات ديال محاربة لومّية ؤ التعليم اللانظامي. لمفهوم د التسكويل ف السنّين اللخرانية توسع باش يدخّل مهارات جداد من فوق لمهارات التقليدية بحال لقدرة على تخدام لورديناطور ؤ التعامل مع لعالم الرقمي للي كا يتسمى التسكويل الرقمي. اصل التسمية بالداريجة. كلمة تسكويل نيولوجيزم مشتق من كلمة سكويلة بالداريجة لي كا تعني لمدرسة ؤ لي لاصل ديالها من كلمة (الصبليونية: escuela). هادا ماشي اول شتقاق من كلمة سكويلة حيت ديجا ف لمنطوق لمغريبي (خصوصا منطقة لغرب) كا تتخدّم كلمة مسكول ؤلا مسكولة باش تعني بنادم قاري ؤلا دايز من لمدرسة.
لاكريم

لاكريم ولّا لكريم مغني راپ فرانساوي من اصول جزائرية سميتو لحقيقية كريم زينود. تولد كريم زينود ف 19 ابريل عام 1985 ف واحد لحي صغير ف باريس.
لمسيح الدجال

لمسيح الدجال ولا الدجال لعور هو لقب ل راجل تايتعتابر نهار يخرج من علامات الساعة لكبيرة عند لمسلمين. لمسيح الدجال هو شخصية تاتخرج فلخر تاع الزمان عطاه الله قدرات باش يجرب نّاس. غادي يخرج حدا مدينة اصفهان لايرانية، ف قرية يهودية، و غادي تبعو ف هاد لمدينة بوحدها 70 الف من ليهود. تيدير راسو بلي صالح و تيدّاعي بلي هو ملاك و نبي و من بعد بلي هو رب. لهدف ديالو هو لقدس ولاكن فلخر غادي يقتلو عيسى ولد مريم ف مدينة اللد. ڭال عليه لامام الرازي: